Nafarroako Parlamentuko Mahaiak, 2023ko urtarrilaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, 2018-2021 aldirako Nafarroako Gizarteratze Plan Estrategikoaren ebaluazioa eta jarraipena egiteko amaierako txosten bat egiteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 23an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Gobernuak ba al du asmorik amaierako txosten bat egiteko, 2018-2021 aldirako Nafarroako Gizarteratze Plan Estrategikoaren ebaluazioa eta jarraipena egite aldera?

2.- Hala baldin bada, ebaluazio hori egin da jada?

3.- Ezezkoan, zertan da prozesua eta noizko espero da ebaluazioa eskura egotea?

Iruñean, 2023ko urtarrilaren 17an

Foru parlamentaria: Jorge Esparza Garrido